Ir-Regolament tal-Kunsill (KE) Nru 149/2003
tas-27 ta' Jannar 2003
li jemenda u jaġġorna r-Regolament (KE) Nru 1334/2000 li jistabbilixxi reġim Komunitarju għall-kontroll ta' l-esportazzjoni ta' oġġetti u teknoloġija b'żewġ użi
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi il-Komunità Ewropea, u partikolarment l-Artikolu 133 tiegħu,
Wara li kkonsidra l-proposta mill-Kummissjoni,
Billi:
(1) Ir-Regolament (KE) Nru 1334/2000 [1] jirrikjedi li oġġetti b'żewġ użi (inklużi s-Software u teknoloġija) li jkunu soġġetti għal kontroll effettiv meta jkunu esportati mill-Komunità.
(2) Sabiex l-Istati Membri u l-KomunitaÏ ikunu jistgħu iħarsu l-impenni internazzjonali tagħhom, l-Anness I għar-Regolament (KE) Nru 1334/2000 jistabbilixxi l-lista komuni ta' oġġetti u teknoloġija b'żewġ użi li għalihom isir riferiment fl-Artikolu 3 ta' dak ir-Regolament, li jimplimenta kontrolli ta' l-oġġetti u t-teknoloġija b'żewġ użi li hemm qbil internazzjonali dwarhom, inkluż l-Arranġament ta' Wassenaar, ir-Reġim tal-Kontroll dwar it-Teknoloġija Missilistika, il-Grupp ta' Fornituri Nukleari, il-Grupp ta' l-Awstralja u l-Konvenzjoni dwar l-Armamenti Kimiċi.
(3) L-Artikolu 11 tar-Regolament (KE) Nru 1334/2000 jipprovdi biex l-Anness I u l-Anness IV ta' dak ir-Regolament jiġi aġġornat konformement ma l-obbligazzjonijiet u rabtiet relevanti, u kwalunkwe modifikazzjoni miġjuba fih, li kull Stat Membru aċċetta bħala membru tar-reġim internazzjonali kontra l-proliferazzjoni u l-arranġamenti għall-kontroll ta' l-esportazzjoni, jew bir-ratifika tat-trattati internazzjonali relevanti.
(4) Sabiex jittieħed kont tat-tibdil adottat mill-Ftehim ta' Wassenaar, il-Grupp ta' l-Awstralja u r-Reġim għall-Kontroll tat-Teknoloħija Missilistika matul is-snin 2001 u 2002, l-Annessi I, II u IV tar-Regolament (KE) Nru 1334/2000 għandu jiġi modifikat.
(5) Sabiex jiġu ffaċilitati r-referenzi għall-awtoritajiet għall-kontroll ta' l-esportazzjoni u l-operaturi, huwa meħtieġ li tiġi ppibblikata verżjoni aġġornata u konsolidata ta' l-Anness tar-Regolament (KE) Nru 1334/2000, li jieħu kont ta' l-emendi aċċettati mill-Istati Membri f'fora internazzjonali matul is-snin 2001 u 2002.
(6) Ir-Regolament (KE) Nru 1334/2000 għandu għalhekk jiġi emendat skond hekk,
ADOTTA DAN IR-REGOLAMENT:
Artikolu 1
L-Anness għar-Regolament (KE) Nru 1334/2000 għandu jiġi sostitwit bit-test fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tletin jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fis-27 ta' Jannar 2003.